si huli, inip nat sa nasang putulin ang usapan, ay namanhik sa mapanata na siyang pumaroon kung ibig, ngunit sinabi ng hukom, sabay sa pagdighay, na ang samo ng isang mukha ng dalaga ay nakaaakit ng malaki kay sa mukha ng isang matanda, na ang langit ay nagkakalat ng kaniyang hamog sa mga sariwang bulaklak at hindi sa mga tuyo na. ang talinhagay naging isang magandang kahalayan. si huliy hindi sumagot at nanaog ang dalawang babai. sa daan ay nagmatigas ang dalaga sa pag ayaw na pumaroon sa kombento, kayat nangagsiuwi sa kanilang nayon. si hermana bali na sumama ang loob dahil sa kakulangan ng pagtitiwala, gayong siyay kasama, ay naghihiganti sa paraang binigyan ng isang mahabahabang sermon ang binibini. sadya ngang hindi magagawa ng dalaga ang pagparoong iyon sa kombento nang hindi susuwatan ang kaniyang sarili, na hindi siya susuwatan ng tao, na hindi siya susuwatan ng dios!